Ο **Σωτήρης Λεοντίου** είναι Έλληνας πρώην ποδοσφαιριστής που αγωνιζόταν ως μέσος και αριστερός μπακ. Έχει αγωνιστεί στις εθνικές κατηγορίες, φορώντας μεταξύ άλλων τη φανέλα του Παναθηναϊκού, από τον οποίο και ξεκίνησε το ποδόσφαιρο. Ανήκει στον Π.Ο. Ψυχικού με τη φανέλα του οποίου αγωνίστηκε στα αθηναϊκά πρωταθλήματα της Ε.Π.Σ. Αθηνών μέχρι την απόσυρση του και παράλληλα αποτελεί προπονητής των τμημάτων υποδομής του συλλόγου.

Βιογραφικό
----------

Ο **Λεοντίου** γεννήθηκε στις 17 Ιουλίου του 1984 στα Ιωάννινα και έχει ύψος 1,82. Ξεκίνησε τη σταδιοδρομία του από τις ακαδημίες του Παναθηναϊκού και το 2002 υπέγραψε επαγγελματικό συμβόλαιο και δόθηκε δανεικός αρχικά στον Γ.Σ. Μαρκό μέχρι το 2004 (Γ΄ Εθνική) και κατόπιν για μια σεζόν στη Β΄ Εθνική και την Προοδευτική.

Το καλοκαίρι του 2005 επέστρεψε στην Παιανία υπογράφοντας νέο τεραετές συμβόλαιο.
Αν και είχε αρκετό χρόνο συμμετοχής κατά τις δυο πρώτες χρονιές, ένας σημαντικός τραυματισμός κατά τη διάρκεια του ντέρμπι της πρεμιέρας της σεζόν 2007/08 με τον Ολυμπιακό, έπειτα από εναέρια σύγκρουση με τον Λούα Λούα, τον έχει αφήσει από τότε εκτός γηπέδων. Μετά από δύο χρόνια απουσίας παραχωρείται στην το 2009 στην Καβάλα ως δανεικός, παρά το γεγονός ότι ο ίδιος ήθελε να αγωνιστεί στον ΠΑΣ Γιάννινα, και την επόμενη χρονιά στην Ηλιούπολη πάλι ως δανεικός. Πριν τον δανεισμό του είχε επεκτείνει το συμβόλαιό του μέχρι το 2012. Την περίοδο 2011-2012 αγωνίστηκε πάλι στον Παναθηναϊκό και το 2012, μετά την λήξη του συμβολαίου του, αποκτήθηκε από τον Απόλλωνα Σμύρνης, με τον οποίο κατέκτησε το πρωτάθλημα της Β΄ Εθνικής με συμβόλαιο ενός χρόνου. Τον επόμενο χρόνο αποκτήθηκε από τον Φωστήρα, με τη φανέλα του οποίου αγωνίστηκε στην Β' Εθνική και στη συνέχεια τον Σεπτέμβριο του 2014 από τον Θεσπρωτό Ηγουμενίτσας, με τη φανέλα του οποίου αγωνίστηκε 1,5 χρόνο στην Γ' Εθνική. Τον Ιανουάριο του 2016 και μεσούσης της σεζόν 2015-16 υπέγραψε στο Αιγάλεω και αγωνίστηκε στο αθηναϊκό πρωτάθλημα της Ε.Π.Σ. Αθηνών. Στα τέλη Σεπτεμβρίου του 2016 υπέγραψε στον Π.Ο. Ψυχικού, όπου αποτελεί προπονητής ακαδημιών του συλλόγου και παράλληλα αγωνίζεται ως ποδοσφαιριστής στα αθηναϊκά πρωταθλήματα, μέχρι και σήμερα.

Στατιστικά
----------

| Έτος | Σύλλογος | Εμφανίσεις (Γκολ) |
| --- | --- | --- |
| 2002-04 |  Γ.Σ. Μαρκό | 38 (11) |
| 2004-05 |  Προοδευτική | 26 (2) |
| 2005-2008 |  Παναθηναϊκός | 37 (0) |
| 2009-2010 |  Α.Ο. Καβάλα | 3 (0) |
| 2010-2011 |  Γ.Σ. Ηλιούπολη | 28 (2) |
| 2011-2012 |  Παναθηναϊκός | 0 (0) |
| 2012-2013 |  Απόλλων Σμύρνης | 15(0) |
| 2013-2014 |  Φωστήρας Ταύρου | 18(0) |
| 2014-2016 |  Θεσπρωτός |  |
| 2016 |  Α.Ο. Αιγάλεω | 3(0) |
| 2016-2022 |  Π.Ο. Ψυχικού | 118(32) |

Παραπομπές
----------

1. ↑  Όταν ο Λεοντίου υπέστη έξι ρήξεις στο ίδιο γόνατο, contra.gr
2. ↑  Δανεικός στην Καβάλα ο Λεοντίου Ελευθεροτυπία, 7 Ιουλίου 2009
3. ↑  [ Αρχειοθετήθηκε 2013-08-30 στο Wayback Machine. Ο Λεοντίου στον Φωστήρα, 26 Αυγούστου 2013, footballleaguenews.gr
4. ↑  Πήρε Λεοντίου ο Φωστήρας novasports.gr[*νεκρός σύνδεσμος*]
5. ↑  Κάτοικος Ταύρου ο Λεοντίου gazzetta.gr
6. ↑  Θεσπρωτός: Ανακοίνωσε Λεοντίου, onsports.gr
7. ↑  «ΣΤΟ ΑΙΓΑΛΕΩ Ο ΣΩΤΗΡΗΣ ΛΕΟΝΤΙΟΥ aoaigaleo.gr». Αρχειοθετήθηκε από το πρωτότυπο στις 9 Νοεμβρίου 2016. Ανακτήθηκε στις 10 Οκτωβρίου 2020.
8. ↑  Βόμβα στο Σίτι με Λεοντίου! onsports.gr
9. ↑  Ποδοσφαιριστές που (κι όμως) παίζουν ακόμα μπάλα! sport24.gr
10. ↑  ««Βόμβα» με Λεοντίου από τον ΠΟΨ! abola.gr». Αρχειοθετήθηκε από το πρωτότυπο στις 4 Ιουλίου 2018. Ανακτήθηκε στις 7 Φεβρουαρίου 2019.
11. ↑  Σωτήρης Λεοντίου: Από τις ακαδημίες του Παναθηναϊκού σε αυτές του ΠΟ Ψυχικού sport-fm.gr
12. ↑  «Ανανέωσε με Λεοντίου ο ΠΟΨ! abola.gr». Αρχειοθετήθηκε από το πρωτότυπο στις 2 Νοεμβρίου 2018. Ανακτήθηκε στις 7 Φεβρουαρίου 2019.